Boris Romanovitš Rotenberg
**Boris Romanovitš Rotenberg** (s. 3. tammikuuta 1957 Leningrad) on venäjänjuutalainen liikemies, oligarkki ja urheiluvaikuttaja. Hänellä on myös Suomen kansalaisuus.

Hän on yksi maailman rikkaimmista ihmisistä. Kesäkuussa 2023 hänen omaisuutensa arvoksi arvioitiin 1,4 miljardia dollaria. Hän kuuluu Rotenbergien sukuun. 

Euroopan unioni on määrännyt Boris Rotenbergin pakotteiden alaiseksi muun muassa siksi, että hänen on katsottu olevan läheisissä suhteissa Ukrainaa horjuttaneisiin päättäjiin kuten veljeensä Arkadiin ja presidentti Vladimir Putiniin. Yhdysvaltain valtiovarainministeriö on määrännyt Boris Rotenbergin, hänen veljensä Arkadin ja poikansa Romanin ja Borisin pakotteiden alaiseksi. Myös Rotenbergin vaimo Karina Rotenberg on pakotelistoilla.

Vuonna 1968 Rotenberg liittyi samaan judoseuraan, jossa hänen veljensä Arkadi Rotenberg ja ystävänsä Vladimir Putin jo olivat.*lähde?* Hän voitti Neuvostoliiton mestaruuksia junioritasolla 65–71-kiloisten sarjassa. 1990-luvulla hän toimi helsinkiläisen Chikara-judoseuran valmentajana. Nykyisin Rotenberg johtaa venäläistä Isänmaa-nimistä kamppailulajien urheilujärjestöä ja on Venäjän judoliiton varapresidentti.*lähde?*

Yritystoimet
------------

Vuonna 2001 Boris Rotenberg perusti veljensä kanssa SMP Pankin. Heidän omistamansa SGM Group on suuri kaasuputkien toimittaja, muun muassa valtionyhtiö Gazpromille.*lähde?*

Boris Rotenbergilla on kaksi poikaa, Roman ja Boris, joista edellinen on jääkiekkoseura SKA Pietarin markkinointijohtaja ja Gazprombankin varapääjohtaja, jälkimmäinen on jalkapalloilija.

Boris Rotenberg kuuluu liikemiesryhmään, jonka kesäkuussa 2013 ilmoitettiin ostavan Hartwall Areenan (nyk. Helsinki-hallin) Helsingistä.*lähde?*

Tammikuussa 2020 Rotenberg hävisi nostamansa oikeusjutun Handelsbankenia, Nordeaa, OP Yrityspankkia ja Danske Bankia vastaan Helsingin käräjäoikeudessa. Kyse oli siitä, että häneltä oli evätty oikeus peruspankkipalveluihin koska hän ei asu Euroopan talousalueella.

Lähteet
-------

1. ↑  Pakotteet | HS:n tiedot: Ulosotto iski venäläisomistuksiin Suomessa – Boris Rotenbergin murretusta kassakaapista löytyi suuri määrä käteistä *Helsingin Sanomat*.  22.9.2022. Viitattu 22.9.2022.
2. ↑  HS selvitti Suomen kansalaisuuden saaneiden oligarkkien kielitaidon – Samalla paljastui, että tuleva pankinjohtaja reputti kirkkaasti lyhyen matematiikan ylioppilaskirjoituksissa *Helsingin Sanomat*.  22.3.2022. Viitattu 22.3.2022.
3. ↑  Boris Rotenberg *Forbes*. Viitattu 22.6.2023. (englanniksi)
4. ↑
5. ↑  Treasury Sanctions Russian Officials, Members Of The Russian Leadership’s Inner Circle, And An Entity For Involvement In The Situation In Ukraine *www.treasury.gov*. Viitattu 14.3.2022.
6. ↑  Ukraine-related Designations; Sectoral Sanctions Identifications; Cote d'Ivoire Designation Removals; Issuance of an Important Crimea Sanctions Advisory *U.S. Department of the Treasury*. Viitattu 14.3.2022. (englanniksi)
7. ↑  Russia-related Designations; Issuance of Russia-related General License *U.S. Department of the Treasury*. Viitattu 14.3.2022. (englanniksi)
8. ↑  MOT selvitti: Rotenbergien käyttämän luksusjahdin omistaa virallisesti "talonmies", joka on toiminut myös oligarkkiperheen henkivartijana *Yle Uutiset*.  9.5.2022. Viitattu 29.9.2022.
9. ↑
10. ↑
11. 1 2  Russian oligarch files service violation lawsuit against Finnish banks *News*.  21.10.2018. Viitattu 29.9.2022. (englanniksi)
12. ↑
13. ↑


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |

 |